**Προς μαθητές/μαθήτριες Δημοσίων Σχολείων Μέσης Εκπαίδευσης και Ιδιωτικών Σχολείων Ιδίου Τύπου και κάθε/κάθε μία ενδιαφερόμενο/νη**

**Σας ενημερώνουμε για το ακόλουθο:**

**Πρόγραμμα “Γίνε Φοιτητής για μια μέρα” Πανεπιστημίου Λευκωσίας :**

Το Πανεπιστήμιο Λευκωσίας διοργανώνει και τη φετινή σχολική χρονιά 2024-2025 το προαναφερόμενο πρόγραμμα. Σύμφωνα με το Πανεπιστήμιο: «Οι μαθητές/τριες θα έχουν τη δυνατότητα να παρακολουθήσουν μαθήματα της επιλογής τους, να πληροφορηθούν για τις επιλογές σπουδών, να εξιοικειωθούν με τον χώρο του Πανεπιστημίου και να πάρουν μια γεύση της φοιτητικής ζωής. Οι επισκέψεις μπορούν να πραγματοποιηθούν ομαδικά (μέγιστος αριθμός μαθητών/τριών ανά μάθημα είναι τα 5 άτομα) σε πρωινό χρόνο και σε συντονισμό με το σχολείο ή ατομικά σε απογευματινό χρόνο σε συντονισμό με τον γονέα/κηδεμόνα.

Το Πρόγραμμα θα προσφέρεται από την **1η Νοεμβρίου 2024 μέχρι τις 13 Δεκεμβρίου 2024 και από τις 3 Μαρτίου 2025 ως και τις 11 Απριλίου 2025**.

Με την ολοκλήρωση του συγκεκριμένου προγράμματος οι μαθητές/τριες θα έχουν τη δυνατότητα να κάνουν δωρεάν το τεστ Επαγγελματικού Προσανατολισμού ΑΡΙΣΤΟΝ».

*Από την Επιθεώρηση Συμβουλευτικής και Επαγγελματικής Αγωγής,*

*Υπηρεσία Συμβουλευτικής και Επαγγελματικής Αγωγής, ΔΜΓΕ –ΥΠΑΝ*

23/10/2024